proxectonos/corpus_dominio_legal_administrativo_tmp huggingface dataset:
ORDE do 7 de agosto de 1995 pola que se nomea novo membro do Consello Galego de Relacións Laborais, en representación do S.N. de CC.OO. de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 22/08/1995

Pola Lei 7/1988, do 12 de xullo, creouse o Consello Galego de Relacións Laborais coa dobre finalidade de que sirva de foro de diálogo institucional entre sindicatos e asociacións empresariais e de órgano consultivo e asesor desta Comunidade Autónoma no referente á súa política laboral.
No seu artigo 4 disponse que, logo de designación dos seus membros polos sindicatos e asociacións empresariais, aqueles serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da devandita lei, o S.N. de CC.OO. de Galicia acordou a substitución dun dos seus membros suplentes no consello.
En virtude do disposto no artigo 11 do Decreto 13/1994, do 20 de xaneiro, polo que se establece a estructura orgánica da Consellería de Xustiza, Interior e Relacións Laborais, o Consello Galego de Relacións Laborais figura adscrito a esta consellería.
Por todo o exposto, en virtude do artigo 4 da referida Lei 7/1988, do 12 de xullo, e en uso das atribucións que teño conferidas,
DISPOÑO:
Artigo único.-Nomear membro suplente do Pleno do Consello Galego de Relacións Laborais, por pro
posta e en representación do S.N. de CC.OO. de Galicia, a Mª Xesús Díaz Sánchez, en substitución de Benedicto García Villar.
Santiago de Compostela, 7 de agosto de 1995.
Juan Miguel Diz Guedes
Conselleiro de Xustiza, Interior e Relacións Laborais
95-5298
RESOLUCIÓN do 2 de agosto de 1995, da Secretaría Xeral da Consellería da Presidencia e Administración Pública, pola que se emprazan as partes interesadas no recurso contencioso-administrativo número 02/0005182/1995, interposto polo Concello de Lugo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/08/1995

Ponse en xeral coñecemento que, con esta data, se lle remite ó presidente da sección segunda da Sala do Contencioso-Administrativo do Tribunal Superior de Xustiza de Galicia o expediente reclamado pola citada sala en relación co recurso contencioso-administrativo número 02/0005182/1995, interposto polo Concello de Lugo, contra resolución da Consellería da Presidencia e Administración Pública, Secretaría Xeral de Comunicación, sobre denegación de
subvención para emisora local, co fin de que poidan comparecer perante o devandito tribunal e constituírse en parte nos mentados autos no prazo de nove días cantos aparezan como interesados nel, de conformidade co establecido no artigo 64 da Lei reguladora da xurisdicción contencioso-administrativa, segundo a redacción dada pola Lei 10/1992, do 30 de abril, de medidas urxentes de reforma procesual.
Santiago de Compostela, 2 de agosto de 1995.
Pablo Figueroa Dorrego
Secretario xeral da Consellería da Presidencia e Administración Pública
9505610
RESOLUCIÓN do 27 de xuño de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 41/94).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/08/1995

Vistos os expedientes incoados pola empresa Unión Eléctrica-Fenosa, S.A., con enderezo na rúa Severo Ochoa, número 2, 15008 A Coruña, para a autorización
administrativa e aprobación do proxecto de execución da instalación que segue:
L.M.T. subterránea a 20 kV, de 160 m de lonxitude, en conductor R.H.V. 12/20 kV de 150 mm en Al, que parte da L.M.T. Boiro-Rianxo e remate no C.T. a construír en urbanización Fincheira de 2.000 kVA. Concello de Rianxo.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 27 de xuño de 1995.
Juan Ignacio Lizaur Otero
Delegado provincial da Coruña
5660
CORRECCIÓN de erros.-Resolución do 27 de xullo de 1995, da Dirección Xeral de Relacións Laborais, pola que se ordena o rexistro e publicación no Diario Oficial de Galicia dos acordos adoptados pola Comisión Paritaria do III Convenio Colectivo Único para o persoal laboral da Xunta de Galicia nas súas reunións do 24-2-1995, 21-3-1995 e 23-5-1995 en relación coa inclusión de determinadas categorías no anexo II do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/08/1995

Advertido erro no texto da citada resolución, publicada no DOG nº 154, venres, 11 de agosto de 1995, compre efectua-la seguinte corrección:
Na páxina 6.391, no encabezamento, onde di: «... categorías no anexo III do convenio», debe dicir: «... categorías no anexo II do convenio».
Así mesmo, no anexo, onde di: «... categorías no anexo III do convenio», debe dicir: «... categorías no anexo II do convenio».
5617
RESOLUCIÓN do 15 de xuño de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/24-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/08/1995

Visto o expediente para outorgamento de autorización administrativa e aprobación do proxecto de execución da instalación eléctrica que a continuación se detalla:
-Solicitante: Electra de Cabalar, S.L.
-Enderezo social: Arnoso, 1, 15613 A Capela.
-Denominación: R.B.T. a 380/220 do C.T. Filgueiras.
-Situación: Filgueiras-A Capela.
-Descricións técnicas: rede de baixa tensión, do C.T. Filgueiras a 380/220 voltios, de 216 m de lonxitude. Concello da Capela.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre
autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 15 de xuño de 1995.
Juan Ignacio Lizaur Otero
Delegado provincial da Coruña
9505014
EDICTO do 4 de xuño de 1995, do Xurado Provincial de Clasificación de Montes Veciñais en Man Común de Pontevedra, pola que se emprazan as partes interesadas no recurso contencioso-administrativo número 02/0004853/1995C, interposto por Engracia Pallares Barrio e outros.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 22/08/1995

O presidente do Xurado Provincial de Clasificación de Montes Veciñais en Man Común de Pontevedra recibe da Sala do Contencioso-Administrativo, sección segunda, do Tribunal Superior de Xustiza de Galicia, providencia pola que se admite o recurso contencioso-administrativo número 02/0004853/1995C, interposto por Engracia Pallares Barrio e outros contra a resolución do Xurado Provincial de Montes Veciñais en Man Común de Pontevedra do 22-12-1994, contra a desestimación presunta do recurso formulado contra clasificación do monte de Arriba, do lugar de Amance, parroquia de Eidián, concello de Agolada.
En consecuencia, esta presidencia acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento, que quedan emprazadas para que poidan presentarse e comparacer en forma nos autos na Sala do Contencioso-Administrativo do Tribunal Superior de Xustiza de Galicia no prazo de nove días.
Pontevedra, 4 de xuño de 1995.
Manuel Abeledo López
Delegado provincial de Pontevedra
4452
RESOLUCIÓN do 31 de xullo de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4437/1995, interposto por Emilio José Lagarón Gómez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4437/1995 interposto por Emilio José Lagarón Gómez contra acordo da Comisión Provincial de Urbanismo de Pontevedra do 30-5-1994 e desestimación presunta Rec. ante CPTOPV do 31-8-1994, sobre aprobación do Plan Xeral de Ordenación Urbana de Baiona (Pontevedra), esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 31 de xullo de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
5509
RESOLUCIÓN do 1 de agosto de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4934/1995, interposto polo Concello da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4934/1995 interposto polo Concello da Coruña contra resolución da CPTOPV do 31-3-1995, desestimatorio Rec. ordinario T-0004/1995 contra resolución da Dirección Xeral de Transportes do 24-11-1994 sobre creación área territorial de prestación conxunta de transporte interurbano de viaxeiros entre Cambre-Culleredo-Oleiros, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 1 de agosto de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
9505016
ORDE do 14 de xullo de 1995 pola que se autoriza o funcionamento de institutos de educación secundaria en Ribeira, Porto do Son, na provincia da Coruña e Mos e Poio, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/08/1995

Creados polo Decreto 162/1995, do 3 de xuño (DOG do 14), os institutos de educación secundaria de Ribeira, Porto do Son, Mos e Poio.
Esta consellería, por proposta da Dirección Xeral de Ordenación Educativa e Centros,
DISPÓN:
Autoriza-la posta en funcionamento, a partir do curso escolar 1995-1996, dos institutos de educación secundaria de: Ribeira-A Coruña (24 unidades), Porto do Son-A Coruña (22 unidades), Mos-Pontevedra (24 unidades) e Poio-Pontevedra (24 unidades).
Santiago de Compostela, 14 de xullo de 1995.
Juan Piñeiro Permuy
Conselleiro de Educación e Ordenación Universitaria
95-5404
ORDE do 17 de xullo de 1995 pola que se autoriza o funcionamento do centro público de educación primaria e infantil de Melide número 3 e se modifica o colexio público Melide número 1, da provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/08/1995

En virtude do disposto no artigo único do Decreto 161/1995, do 3 de xuño (DOG do 14) polo que se crea o centro público de educación primaria e infantil de Melide número 3.
Vistos os expedientes e os correspondentes informes da Delegación Provincial da Coruña e por proposta da Dirección Xeral de Ordenación Educativa e Centros, esta consellería,
DISPÓN:
Autoriza-lo funcionamento do novo centro de Melide número 3 e modifica-lo colexio público Melide número 1, como consecuencia da posta en funcionamento do anterior, tal e como figura no anexo da presente orde.
Santiago de Compostela, 17 de xullo de 1995.
Juan Piñeiro Permuy
Conselleiro de Educación e Ordenación Universitaria
ANEXO
Provincia: A Coruña.
Concello: Melide.
Localidade: Melide.
Centro: colexio público Melide número 3.
Código do centro: 150MEL01.
Zona educativa: Melide-Melide (150733).
Composición unidades:
EXBPREE.TOTAL
83 11
Código
Postos de traballo
EE100
Preescolar 3
EE200 EXB
Ciclos inicial e medio 5
EE201
Lingua castelá e inglés 1
EE204
Lingua galega 1
EE205
Matemáticas e ciencias da natureza 1
EE206
Ciencias sociais 1
EE207
Educación física 1
---
Total:  13
Provincia: A Coruña.
Concello: Melide.
Localidade: Melide.
Centro: colexio público Melide número 1.
Código do centro: 15008805.
Zona educativa: Melide-Melide (150733).
Modificacións:
Supresións de 1 posto de ciclo inicial e medio, 1 posto de lingua galega, 1 posto de matemáticas e ciencias da natureza, 1 posto de ciencias sociais e 1 posto de lingua castelá.
Creación de 1 posto de educación musical. Recoñéceselle ó profesorado afectado os dereitos da Orde do 23 de xullo de 1991 (DOG do 19 de agosto).
Composición resultante. Unidades.
EXBPREE.E.E.TOTAL
164 121
Código
Postos de traballo
EE100
Preescolar 4
EE300
Educación especial-pedagoxía terapéutica 1
EE200 EXB
Ciclos inicial e medio 10
EE201
Lingua castelá e inglés 2
EE202
Lingua castelá e francés 1
EE204
Lingua galega 1
EE205
Matemáticas e ciencias da natureza 2
EE206
Ciencias sociais 1
EE207
Educación física 1
EE208
Educación musical 1
---
Total:  24
9505564
ORDE do 27 de xullo de 1995 pola que se resolve a convocatoria de axudas económicas para a realización de actividades de formación dirixidas ó profesorado de niveis non universitarios e organizadas polas asociacións e fundacións legalmente constituídas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/08/1995

Por Orde do 15 de marzo de 1995 (DOG do 4 de abril) a Consellería de Educación e Ordenación Universitaria convocou axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 1995 e organizadas polas asociacións e fundacións legalmente constituídas que teñan nos seus estatutos como fin preferente a formación do profesorado e non teñan a consideración de movementos de renovación pedagóxica.
Vista a proposta formulada pola comisión de selección, e de conformidade coa base 10 da convocatoria,
RESOLVO:
Primeiro.-Concederlles, con cargo á aplicación orzamentaria 07.03.322I.48000, as axudas que se relacionan no anexo desta orde.
Segundo.-O pagamento das axudas económicas farase, unha vez feita a debida xustificación, que se deberá realizar ata o 10 de outubro de 1995 para as actividades que finalicen antes do 30 de setembro, e ata o 10 de decembro de 1995 para as actividades que
finalicen desde o 1 de outubro e antes desa data.
Santiago de Compostela, 27 de xullo de 1995.
Juan Piñeiro Permuy
Conselleiro de Educación e Ordenación Universitaria
ANEXO
Colexio Oficial de Doutores e Licenciados de Ourense: 3 actividades, 360.000 ptas.
Asociación de Profesores de Francés de Galicia: 1 actividade, 279.000 ptas.
MRP Lucus: 1 actividade, 175.000 ptas.
Federación de Ensino CC.OO.: 4 actividades, 440.000 ptas.
CIG: 4 actividades, 440.000 ptas.
Aula Castelao de Filosofía: 1 actividade, 300.000 ptas.
STEG: 2 actividades, 280.000 ptas.
ENCIGA: 3 actividades, 610.000 ptas.
ASPEGA: 4 actividades, 440.000 ptas.
Asociación de Directores de C.Ps da Coruña: 1 actividade, 200.000 ptas.
Escola Crítica: 1 actividade, 200.000 ptas.
Seminario Permanente Educación para a Paz: 1 actividade, 200.000 ptas.
Quinesia: 2 actividades, 151.000 ptas.
CANDEA: 3 actividades, 360.000 ptas.
Asociación Cultural Matinando: 1 actividade, 200.000 ptas.
APIGA: 4 actividades, 590.000 ptas.
Asociación Chavós: 1 actividade, 470.000 ptas.
AGAPSI: 1 actividade, 175.000 ptas.
AMEFCOR: 1 actividade, 175.000 ptas.
ANLLAR: 2 actividades, 280.000 ptas.
Asociación Galega de Profesores de Castelán «Álvaro Cunqueiro»: 2 actividades, 175.000 ptas.
95-5402
CORRECCIÓN de erros.-Resolución do 17 de abril de 1995, da Delegación Provincial da Coruña, pola que se dispón a inscrición no rexistro e a publicación no Diario Oficial de Galicia do convenio colectivo do sector da construcción e obras públicas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/08/1995

Advertido erro no texto da citada resolución, publicada no DOG nº 113, do 14 de xuño, cómpre efectua-la seguinte corrección:
Na páxina 4.435, primeiro parágrafo, onde di: «...e pola parte social por UXT, CC.OO. e CIG de conformidade...», debe dicir: «... e pola parte social por UXT e CC.OO. de conformidade...»
5349
RESOLUCIÓN do 8 de agosto de 1995, da Dirección Xeral de Montes e Medio Ambiente Natural, pola que se modifica a data de peche da tempada de pesca no río Sor.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 17/08/1995

Vista a proposta de modificación realizada polo Servicio de Medio Ambiente Natural da Coruña, por mor das condicións de estiaxe do río, da necesidade de estabular exemplares de reo no Centro Ictioxénico, do forte descenso de capturas e da solicitude de numerosos pescadores, visto o informe do Comité Executivo Permanente de Pesca da Coruña, e de acordo co disposto no artigo 5 da Orde do 24 de febreiro de 1995,
da Consellería de Agricultura, Gandería e Montes, pola que se fixan os períodos hábiles de pesca e normas relacionadas con ela nas augas continentais da Comunidade Autónoma de Galicia durante a tempada de 1995, esta Dirección Xeral de Montes e Medio Ambiente Natural, resolve adianta-lo peche da tempada no río Sor, do 30 de setembro ó 15 de agosto.
Santiago de Compostela, 8 de agosto de 1995.
Carlos del Álamo Jiménez
Director xeral de Montes e Medio Ambiente Natural
4867
RESOLUCIÓN do 15 de xuño de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/25-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/08/1995

Visto o expediente para outorgamento de autorización administrativa e aprobación do proxecto de execución da instalación eléctrica que a continuación se detalla:
-Solicitante: Electra de Cabalar, S.L.
-Enderezo social: Arnoso, 1, 15613 A Capela.
-Denominación: reforma do C.T. Goente I, ampliación a 250 kVA.
-Situación: Goente-As Pontes.
-Descricións técnicas: reforma do C.T. Goente I e ampliación de potencia a 250 kVA, a 15/20 kV. Concello das Pontes.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 15 de xuño de 1995.
Juan Ignacio Lizaur Otero
Delegado provincial da Coruña
9505188
RESOLUCIÓN do 20 de xullo de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva do acordo do Consello da Xunta de Galicia, de igual data, pola que se lle outorga aprobación definitiva ó proxecto de Modificación Puntual Número 3 do Plan Xeral de Ordenación Urbana de Vigo (Pontevedra) no terreo lindante á igrexa da Inmaculada Concepción do Calvario.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/08/1995

O Consello da Xunta de Galicia, na súa sesión do 20 de xullo de 1995, adoptou o acordo que, na súa parte dispositiva, literalmente di:
«Acórdase por proposta do conselleiro de Política Territorial, Obras Públicas e Vivenda e aceptando o informe favorable emitido por unanimidade polo Pleno da Comisión Superior de Urbanismo de Galicia na súa sesión do 10 de xullo de 1995, aprobar definitivamente o proxecto denominado Modificación Puntual Número 3 do Plan Xeral de Ordenación Urbana de Vigo (Pontevedra) no terreo lindante á igrexa da Inmaculada Concepción do Calvario, que fora aprobado provisionalmente polo Concello de Vigo na súa sesión plenaria do 3 de novembro de 1994.
Notifíquese o presente acordo e publíquese a súa parte dispositiva con expresión dos recursos legalmente procedentes».
O que se fai público para xeral coñecemento e para os efectos opotunos, advertíndose que contra o dito acordo, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses a contar desde o día seguinte ó da súa notificación ou publicación lembrando que se debe comunicar previamente a esta consellería a devandita interposición conforme o artigo 110.3º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 20 de xullo de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5403
RESOLUCIÓN do 17 de xullo de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da orde, de igual data, pola que se lle outorga aprobación definitiva ó proxecto do Plan Especial de Ordenación do Ámbito Portuario-Megasa, municipio de Narón (A Coruña).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/08/1995

O conselleiro de Política Territorial, Obras Públicas e Vivenda, o día 17 de xullo de 1995, dictou a orde que na súa parte dispositiva literalmente di:
«Resolvo de conformidade co disposto no artigo 132 do Regulamento de planeamento urbanístico, e aceptando e dando por integramente reproducido o informe do Pleno da Comisión Superior de Urbanismo de Galicia do 10 de xullo de 1995, outorga-la aprobación definitiva ó proxecto do Plan Especial de Ordenación do Ámbito Portuario-Megasa, municipio de Narón (A Coruña), que fora aprobado provisionalmente polo Concello de Narón na súa sesión plenaria do 20 de febreiro de 1995, coas precisións derivadas dos fundamentos da presente.
Notifíquese a presente e publíquese a súa parte dispositiva con expresión dos recursos legalmente procedentes».
O que se fai público para xeral coñecemento e para os efectos opotunos, advertíndose que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses a contar desde o día seguinte ó da súa notificación ou publicación lembrando que se debe comunicar previamente a esta consellería a devandita interposición conforme o artigo 110.3º da Lei 30/1992, do réxime xurídico das administración públicas e do procedemento administrativo común.
Santiago de Compostela, 17 de xullo de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5296
RESOLUCIÓN do 14 de xullo de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da Orde do 14 de iguais mes e ano, pola que se outorga aprobación definitiva ó proxecto do Programa de Actuación Urbanística do Solo Urbanizable Non Programado A-1-1 zona do Vao. Pontevedra (Pontevedra).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/08/1995

O conselleiro de Política Territorial, Obras Públicas e Vivenda, o día 14 de xullo de 1995, dictou a orde que na súa parte dispositiva literalmente di:
«Resolvo de conformidade co disposto no artigo 132 do Regulamento de planeamento urbanístico, e aceptando e dando por integramente reproducido o informe do Pleno da Comisión Superior de Urbanismo de Galicia do 10 de xullo de 1995, outorga-la aprobación definitiva ó proxecto do Programa de Actuación Urbanística do Solo Urbanizable Non Programado A-1-1. Zona do Vao. Pontevedra (Pontevedra), aprobado provisionalmente polo Concello de Pontevedra na súa sesión plenaria do 24 de novembro de 1994, coa expresa precisión de que con anterioridade a que se aprobe o correspondente plan parcial deberá determinarse a alternativa elixida e a viabilidade no tratamento e evacuación das augas residuais, así como cumpri-las esixencias do informe en materia de estradas de data 4 de xullo de 1995.
Notifíquese a presente e publíquese a súa parte dispositiva con expresión dos recursos legalmente procedentes».
O que se fai público para xeral coñecemento e para os efectos oportunos, advertíndose que contra a dita orde poderase interpoñer recurso de reposición como previo ó contencioso-administrativo, ante ó conselleiro de Política Territorial, Obras Públicas e Vivenda, no prazo de un mes, contado desde o día hábil seguinte ó da súa notificación ou publicación.
Santiago de Compostela, 14 de xullo de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5297
RESOLUCIÓN do 24 de xullo de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4333/1995, interposto por Mª del Carmen Eirín Vila e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4333/1995 interposto por Mª del Carmen Eirín Vila e outros, contra acordo da Comisión Provincial de Urbanismo da Coruña 1-6-1994 e desestimación presunta Rec. ordinario ante a Consellería de Política Territorial, Obras Públicas e Vivenda o 7-11-1994 sobre aprobación definitiva do Plan Especial de Reforma Interior Horta do Casino de Carballo, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 24 de xullo de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
5405
RESOLUCIÓN do 24 de xullo de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 5659/1994, interposto por Luis Cabo Otero.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5659/1995 interposto por Luis Cabo Otero, contra acordo da Consellería de Política Territorial, Obras Públicas e Vivenda do 28-7-1994, sobre aprobación da modificación do Plan Xeral de Ordenación Urbana de Santiago de Compostela, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 24 de xullo de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5361
RESOLUCIÓN do 19 de xullo de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4818/1995, interposto por José Ramón Rodríguez Sabugo Fernández.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4818/1995 interposto por José Ramón Rodríguez Sabugo Fernández, contra resolución da Consellería de Política Territorial, Obras Públicas e Vivenda do 14-3-1995, sobre adaptación e revisión do Plan Xeral de Ordenación Urbana de Ribadeo, esta consellería resolveu ordena-la remisión do expediente administrativo a dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 19 de xullo de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5301
ORDE do 28 de xullo de 1995 pola que se resolve o concurso público convocado na Orde do 15 de febreiro de 1995 (DOG do 27 de febreiro), pola que se aproban as bases que rexerán a adxudicación de dúas bolsas para o Colexio de Europa en Bruxes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/08/1995

Por Orde do 15 de febreiro de 1995 convocáronse dúas bolsas para realizar estudios en temas relacionados coa Unión Europea, no Colexio de Europa en Bruxes.
Na súa virtude, de acordo coa proposta elaborada pola comisión de selección e unha vez recibida a notificación do acordo adoptado polo Colexio de Europa en Bruxes,
DISPOÑO:
Artigo 1º
Declarar desertas as dúas bolsas para realizar estudios de especialización en temas relacionados coa Unión Europea no Colexio de Europa con sede en Bruxes.
Artigo 2º
A presente disposición pon fin á vía administrativa segundo o disposto no artigo 109 c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 28 de xullo de 1995.
Juan Piñeiro Permuy
Conselleiro de Educación e Ordenación Universitaria
95-5226
ORDE do 28 de xullo de 1995 pola que se establece a suplencia dos xefes de Servicio de Inspección Tributaria de determinadas delegacións territoriais.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/08/1995

Por Orde de 22 de decembro de 1993 autorizouse a actuación inspectora dos xefes de Servicio de Inspección Tributaria de determinadas delegacións territoriais, e, conforme co preceptuado no Real decreto 939/1986, do 25 de abril, polo que se aproba o Regulamento xeral da inspección dos tributos, encomendábase, nestes supostos, a realización das liquidacións e o dictado de actos administrativos ós xefes de servicio, específicamente designados, doutras delegacións territoriais.
A perentoriedade na realización das actuacións, esixida tanto polo mencionado Regulamento xeral da inspección dos tributos, como polas normas de densenvolvemento procedemental da Lei xeral tributaria, especialmente en materia de recursos e reclamacións, e as ausencias e enfermidades que viñeron producíndose, ou se produzan, motivan a necesidade de nomear substitutos que doten de axilidade e eficacia a actuación inspectora e en tanto non se remate o proceso de dotación de medios persoais cos funcionarios da Escala Superior de Finanzas.
Por todo isto,
DISPOÑO:
Artigo 1º.-Realizarán directamente actuacións inspectoras os xefes de Servicio de Inspección Tributaria das delegacións territoriais da Coruña, Ourense, Pontevedra e Vigo.
Artigo 2º.-Tanto nos supostos de actuacións inspectoras realizadas polos xefes de Servicio de Inspección, coma nos casos de ausencia, vacante ou enfermidade, as liquidacións tributarias e demais actos administrativos que procedan poderán ser dictados polos xefes de Servicio de Inspección Tributaria de calquera das outras delegacións territoriais, sen necesidade de nomeamento específico do conselleiro de Economía e Facenda, por designación do director xeral de Tributos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Disposición derrogatoria
Queda derrogada para tódolos efectos a orde da Consellería de Economía e Facenda do 22 de decembro de 1993.
Santiago de Compostela a 28 de xullo de 1995.
José Antonio Orza Fernández
Conselleiro de Economía e Facenda
95-5264
ORDE do 10 de xullo de 1995 pola que se fai pública a relación de profesores especialistas en lingua galega conforme á orde de validación da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/08/1995

Pola Orde do 26 de novembro de 1993 (DOG do 23-12-1993), artigo 2, outórgaselle-lo título de profesor especialista en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB que posúan os certificados do ciclo elemental e do ciclo superior de galego das escolas oficiais de idiomas.
Tendo os aspirantes que se relacionan no anexo desta orde superados tódolos requisitos que se establecen no parágrafo anterior, a Consellería de Educación e Ordenación Universitaria procede autoriza-la expedición dos diplomas correspondentes.
En virtude do exposto,
DISPOÑO:
Artigo único.-Declarar que os profesores que se relacionan no anexo desta orde teñen dereito á concesión do diploma de profesores especialistas en lingua galega, debendo esta consellería expedírlle-los correspondentes documentos, para os efectos legais oportunos.
Disposición derradeira
Única.-Facúltase a Dirección Xeral de Política Lingüística da Consellería de Educación e Ordenación Universitaria para dicta-las instruccións necesarias para o desenvolvemento desta orde.
Santiago de Compostela, 10 de xullo de 1995.
Juan Piñeiro Permuy
Conselleiro de Educación e Ordenación Universitaria
Sr. Director Xeral de Política Lingüística
Sr. Director Xeral de Ordenación Educativa e Centros
Sres. Delegados Provinciais da Consellería
de Educación e Ordenación Universitaria
ANEXO
Blanco Blanco, Mª Concepción
Calvo Rodríguez, Margarita Teresa
Campa Mariña, María Dolores
Castro Portomeñe, Dolores
Fernández Teijeira, Ana María
5485
RESOLUCIÓN do 4 de agosto de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4721/1995, interposto polo Concello de Ribadeo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4721/1995 interposto polo Concello de Ribadeo contra acordo da CPTOPV do 14 de marzo de 1995 sobre aprobación definitiva expediente adaptación e revisión do Plan Xeral de Ordenación Urbana de Riba
deo, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 4 de agosto de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-4788
CORRECCIÓN de erros.-Orde do 20 de xuño de 1995, sobre revogación do título-licencia de axencia de viaxes a Viajes Costa Gallega, S.A., co número 1018 (1983) de orde e casa central na rúa Ramón y Cajal, 53-centro comercial Cuatro Caminos, A Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/08/1995

Advertido erro, na devandita orde publicada no DOG nº 143, do 27 de xullo de 1995, cómpre face-la oportuna corrección:
Na páxina 5.945, na primeira columna, no primeiro resultando, onde di: «mediante cédula do 3 de abril de 1995 (DOG nº 85, do 4 de maio)», debe dicir: «mediante cédula do 21 de xuño de 1994 (DOG nº 162, do 23 de agosto)».
5647
RESOLUCIÓN do 2 de agosto de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4664/1995, interposto por Mª Luisa Outes Lado e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4664/1995 interposto por Mª Luisa Outes Lado e outros, contra acordo da Comisión Provincial de Urbanismo da Coruña 27-10-1994 (BOP 1-12-1994) sobre aprobación do proxecto de modificación puntual das normas subsidiarias de planeamento de Corcubión, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 2 de agosto de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5511
RESOLUCIÓN do 2 de agosto de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4817/1995, inteposto por Mª Elisa Fernández Rodríguez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4817/1995 interposto por Mª Elisa Fernández Rodríguez contra resolución da CPTOPV do 15-3-1995 sobre revisión do PXOU de Ribadeo, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción conten
cioso-administrativa, reformada pola Lei 10/1992, do 30 de abril.
Santiago de Compostela, 2 de agosto de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5541
CORRECCIÓN de erros.-Resolución do 31 de xullo de 1995 pola que se fai público o contido do convenio de apoio financeiro ós investimentos das pequenas e medianas empresas de Galicia financiado polo Instituto Galego de Promoción Económica (Igape), o Instituto de Crédito Oficial (ICO) e as sociedades de arrendamento financeiro.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/08/1995

Advertido erro, por omisión, na publicación da citada resolución publicada no DOG nº 165, do 29 de
agosto de 1995, cómpre engadi-lo seguinte anexo de modelo de solicitude:
5279
CORRECCIÓN de erros.-Decreto 192/1995, do 16 de xuño, polo que se aproba o escudo heráldico do concello de Paderne de Allariz.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/08/1995

Advertido erro no citado decreto, publicado no DOG nº 126, do 3 de xullo de 1995, cómpre face-la oportuna corrección:
Na páxina 5.228, na parte dispositiva, artigo único, onde di: «borbura de gules, con dez torres de ouro», debe dicir: «bordura de gules, con dez torres de ouro».
95-4785
RESOLUCIÓN do 24 de xullo de 1995, da Secretaría Xeral para o Deporte, pola que se emprazan as partes interesadas no recurso contencioso-administrativo número 02/0005159/1995, interposto por Fomento de Construcciones y Contratas, S.A.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/08/1995

O 21 de xullo de 1995, a Secretaría Xeral para o Deporte recibe da sección segunda da Sala do Contencioso-Administrativo, do Tribunal Superior de Xustiza de Galicia, a providencia pola que se admite a trámite o recurso contencioso-administrativo número 02/0005159/1995, interposto por Fomento de Construcciones y Contratas, S.A., contra denegacióin presunta por silencio administrativo de peticións con data do 13-4-1994 formuladas ante esta secretaría sobre reclamación de aboamento da certificación número 16 (parte), 17 e 18, correspondentes á obra de construcción dunha piscina cuberta no concello de Ponteareas, Pontevedra.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se lles notifica para xeral coñecemento a tódolas
persoas interesadas no procedemento, e son emprazadas para que poidan comparecer en autos na sección segunda da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 24 de xullo de 1995.
P.D. (Orde 21-5-1990)
Eduardo Lamas Sánchez
Secretario xeral para o Deporte
5752
CORRECCIÓN de erros.-Resolución do 28 de xullo de 1995 pola que se convocan 130 bolsas do Instituto Galego de Promoción Económica (Igape).
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/08/1995

Advertidos erros, por omisión, na publicación da citada resolución publicada no DOG nº 164, do 28 de agosto de 1995, cómpre engadi-los seguintes anexos:
5753
RESOLUCIÓN do 2 de agosto de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4942/1995, interposto por Mª Carmen Pombo Santorum e outro.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/08/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4942/1995 interposto por Mª Carmen Pombo Santorum e outro e desestimación presunta ante a Consellería de Política Territorial, Obras Públicas e Vivenda do recurso ordinario do 13-6-1994 contra resolución Comisión P. de Urbanismo de Pontevedra do 30-5-1994 sobre aprobación da VIII modificación puntual das normas subsidiarias municipais de Vilanova de Arousa (Exp. 88/1993), esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 2 de agosto de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-5552
RESOLUCIÓN do 30 de xuño de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/19-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/08/1995

Vistos os expedientes incoados pola empresa Unión Eléctrica-Fenosa, S.A., con enderezo na rúa Severo Ochoa, número 2, 15008 A Coruña, para a autorización
administrativa e aprobación do proxecto de execución da instalación que segue:
Liñas eléctricas derivadas de media tension, a 20 kV, que teñan a súa orixe na liña denominada subestación Cabana-Ermida, todas elas aéreas e sobre apoios de formigón e conductor LA-56:
-De 91 m de lonxitude, e remate en Rieiro, con centro de transformación aéreo de 50 kVA, tensións de 20/0,380-0,220 kV e rede de baixa tensión sobre apoios de formigón e conductor R.Z., de 95 m de lonxitude.
-De 93 m de lonxitude, e remate en Cundins, con centro de transformación aéreo de 50 kVA, tensións de 20/0,380-0,220 kV e rede de baixa tensión sobre apoios de formigón e conductor R.Z. de 50 m de lonxitude.
-De 6 m de lonxitude, en Cundins-Gándara, centro de transformación aéreo de 50 kVA, tensións de 20/0,380-0,220 kV e rede de baixa tensión de 25 m, sobre apoios de formigón e conductor R.Z.
-De 252 m de lonxitude, en Iñaño, centro de transformación aéreo de 50 kVA, tensións de 20/0,380-0,220 kV e rede de baixa tensión de 25 m de lonxitude, en conductor R.Z. Cabana.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 30 de xuño de 1995.
Juan Ignacio Lizaur Otero
Delegado provincial da Coruña
9505588